Фондът е регистриран на 1.11.1966 г. В един инвентарен опис са описани 20 броя дела, с хронологичен обхват 1937 - 1948 г. В архивните документи на 6. служба"Временна трудова повиннос" при 6. трудова дружина се откриват сведения за мобилизирани евреи в еврейските трудови групи в Ловеч, Свищов, г. Гаврени, Белене и Враца, както и за"безработнит" групи, работили на обекти с. Кула, с. Грамада, Видин, Белоградчик, Враца, г. Лакатник, Вършец, Лясковец и др. 9 броя от наличните архивни единици се нуждаят от реставрация.
Заповеди и заповедни книги на началника на 6-та служба"Временна трудова повиннос" при 6-та трудова дружина (1937-1948); наднични листи за работниците от"безработнит" групи (1937-1946); наднични листи за мобилизирани евреи (1943); раздавателни книги за щатни чинове (1939-1948)
ARCHIVES STATE AGENCY INFORMATION SYSTEM
През 1937 г. трудовите дружини, които са под ръководството на Министерството на обществените сгради, пътищата и благоустройството, преминават към Министерството на войната. От трудовите дружини се отделят самостоятелни трудови единици, които са на бюджет към МОСПБ. Те получават наименованието служби"Временна трудова повиннос", а номерът им съответства на номера на трудовата дружина, с която са заедно в един гарнизон. От 1 март 1937 г. към Главната дирекция на Трудова повинност започва да функционира отдел"Временна трудова повиннос". Съгласно Наредбата-закон за временната трудова повинност (обн. ДВ, Бр. 86 от 19 април 1938 г.), с временната трудова повинност се извършва"благоустрояване на населените места; водоснабдяване и изграждане на канализации; отводняване и пресушаване на блатисти места; коригиране на реки и дерета; залесяване и други обществено полезни работ". На временна трудова повинност подлежат всички мъже, български и чужди граждани, които са навършили 20 години, но не са по-възрастни от 45 години. Отработването на временната трудова повинност става лично, задължително по постоянно местожителство и трае 10 дни всяка година. Приетият на 24 декември 1940 г. Закон за защита на нацията лишава българските евреи от редица права, в това число и от правото да служат във войската. Законът регламентира службата на младежите от еврейски произход да преминава в Трудова повинност, която от 1940 г. става самостоятелен род войска от Действащата армия под името Трудови войски. Министърът на войната издава специална Наредба за отбиване на трудовата служба на лицата от еврейски произход. След присъединяването на България към Тристранния пакт на 1 март 1941 г. се засилва натискът за увеличаване на репресивните мерки срещу евреите в страната. На 29 януари 1942 г. министърът на войната издава нова Наредба за носене на службата на лицата от еврейски произход в еврейските трудови групи. В нея се посочва, че службата на евреите в Трудови войски се заменя с трудова служба към МОСПБ. Министерството издава наредба за формирането на еврейски работни групи към служба"Временна трудова повиннос" при трудовите дружини. Такива се създават в 1., 2., 3., 5., 6., 7., 9. и 12. трудови дружини. На 9 септември 1944 г. министърът на войната със заповед № 343 отменя Наредбата за носене на службата на лицата от еврейски произход в еврейските работни групи.
6-та служба временна трудова повинност